En ung mand totalskadede natten til fredag sin bil, da han forsøgte at undvige et rådyr på motorvejen.

Et rådyr på vejbanen på Hirtshalsmotorvejen mellem Bouet og Vestbjerg var klokken halv et natten til fredag årsagen til et trafikuheld. En ung mand kom kørende på motorvejen, da rådyret pludselig stod på vejen, og da han gjorde et forsøg på at undvige rådyret, mistede han herredømmet over bilen. - Han ruller rundt med bilen og ender inde på en mark. Han er ikke kommet voldsomt til skade. Han er sluppet med nogle knubs, fortæller vagtchef ved Nordjyllands Politi Poul Badsberg.